تەقینەوەی پردی کریمیا ٢٠٢٣
لە ١٧ی تەمموزی ٢٠٢٣، نزیکەی کاتژمێر ٣:٢٠ ی بەیانی، دوو تەقینەوە لەسەر پردی کریمیا ڕوویدا و دوو کەس کوژران و کەسێکیش بریندار بوو. تەقینەوەکان زیانیان بە بەشێکی ڕێگای ئۆتۆمبێلی پردەکە گەیاندووە.

تەقینەوە 
کەناڵی تێلەگرامی «Grey Zone» کە کەناڵێکی تێلێگرامی لایەنگری گروپی ڤاگنەرە، ڕایگەیاندووە کە دەنگی تەقینەوەکان نزیکەی کاتژمێر ٣:٢٠ی بەیانی بیستراوە. سێرگی ئاکسیۆنۆڤ، پارێزگاری کریمیا کە لەلایەن ڕووسیاوە دامەزراوە، ڕایگەیاندووە کە باری نائاسایی لە نزیک پشتیوانی ١٤٥ لە لای پردەکە ڕاگەیەندراوە.

زیانەکان 
بەپێی میدیای دەوڵەتی ڕووسیا تاس وەزارەتی گواستنەوە و گەیاندن پشتڕاستی کردەوە کە پردەکە زیانی پێگەیشتووە. سەرچاوەکە ئاماژەی بەوەشکردووە، ئەو ستوونەی زیانی بەرکەوتووە، ستوونی ١٤٥ بووە، لە دیوی ئۆکرانیا لە سنووری نێودەوڵەتی ئۆکرانیا و ڕووسیا.

مەزندە دەکرێت چاککردنەوەی پردەکە تا مانگی ئەیلول بەردەوام بێت. سەرەڕای ئەوەش، ڕۆژی دواتر هێڵێکی پردەکە بەڕووی هاتوچۆدا کرایەوە.

سەرچاوە